
PA_NonLegDec

MIŠLJENJE
Odbor za građanske slobode, pravosuđe i unutarnje poslove poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće:
<RepeatBlock-Dec></RepeatBlock-Dec>
1.	konstatira da je operativni proračun Europskog nadzornika za zaštitu podataka (EDPS) za 2024. iznosio 24 329 460 EUR, što je povećanje od 7 % u odnosu na konačni proračun za 2023.; pozdravlja činjenicu da je 2024. stopa izvršenja odobrenih sredstava za preuzimanje obveza EDPS-a iznosila 96 %;
2.	ističe snažniju ulogu EDPS-a u nekoliko novih zakonodavnih akata, uključujući Akt o umjetnoj inteligenciji, na temelju kojih EDPS postaje nadležno tijelo za institucije, agencije, urede i tijela Unije, pri čemu mu se dodjeljuju dodatne zadaće; naglašava da su za te dodatne odgovornosti koje su delegirali suzakonodavci potrebni odgovarajući resursi kako bi se osiguralo da EDPS može djelotvorno ispunjavati svoje obveze;
3.	ističe ulogu EDPS-a u nadzoru postupaka obrade osobnih podataka u institucijama, tijelima i agencijama Europske unije; izražava zabrinutost zbog vremena koje je EDPS-u potrebno za obradu pritužbi; podsjeća na odluku Europskog ombudsmana od 7. studenoga 2024. u predmetu 1888/2023/TM, u kojoj je Ombudsman utvrdio da razdoblje od šest godina koliko je EDPS-u bilo potrebno da dovrši svoju obradu pritužbe ne predstavlja razuman rok i da je pristup EDPS-a bio nepravilan; napominje da je Ombudsman utvrdio da EDPS također nije obavještavao podnositelja pritužbe o tijeku predmeta;
4.	pozdravlja činjenicu da je EDPS 2024. dovršio 77 dopuštenih pritužbi, što je povećanje od 33 % u odnosu na 2023.; napominje da nije jasno kada su te pritužbe podnesene te stoga poziva EDPS da poboljša transparentnost postupaka i objavi podatke o broju dopuštenih pritužbi zaprimljenih svake godine, prosječnom vremenu potrebnom za njihovu obradu i rješavanje te o razlozima znatnih kašnjenja; potiče EDPS da razmotri svoje ključne pokazatelje uspješnosti i osigura da obuhvaćaju rješavanje pritužbi, ali i da sadržavaju ciljeve za rješavanje pritužbi i istraga, slično praksi Europskog ombudsmana;
5.	pozdravlja smanjenje troškova službenih putovanja osoblja EDPS-a i broja službenih putovanja osoblja s 246 u 2023. na 218 u 2024.; poziva EDPS da nastavi pratiti upotrebljavaju li se sredstva potrošena na službena putovanja na odgovarajući način i doprinose li zaštiti osobnih podataka u institucijama, tijelima i agencijama Europske unije; napominje da je 2024. godine EDPS sudjelovao u nizu događanja, uključujući komercijalna događanja, te da u skladu s EDPS-ovom politikom o javnim nastupima EDPS „u pravilu od organizatora očekuje da pokriju troškove putovanja i smještaja”; izražava zabrinutost zbog činjenice da EDPS još uvijek ne daje informacije o broju službenih putovanja koje financiraju organizatori ili neke treće strane, čime se smanjuje transparentnost u pogledu troškova službenih putovanja EDPS-a; snažno potiče EDPS da poboljša svoje politike i prakse u pogledu transparentnosti troškova službenih putovanja;

6.	napominje da je EDPS 2024. zaključio jednu istragu, u usporedbi s nijednom istragom zaključenom 2023., donio je 25 mišljenja, što je smanjenje u odnosu na 54 mišljenja donesena 2023. i proveo tri revizije, što je pad u usporedbi s pet revizija 2023.; potiče EDPS da u svojem ključnom pokazatelju uspješnosti napravi jasnu razliku između konkretnih revizija i posjeta.

	1. Predstavnici interesnih skupina obuhvaćeni područjem primjene Međuinstitucijskog sporazuma o obveznom registru transparentnosti

Navedeni popis sastavljen je pod isključivom odgovornošću izvjestiteljice za mišljenje.
Ako su fizičke osobe na popisu navedene imenom, funkcijom ili imenom i funkcijom, izvjestiteljica za mišljenje izjavljuje da je tim fizičkim osobama dostavila Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

